Suomen valtiolla on viime vuosina ollut enemmän velkaa kuin koskaan ennen, nimellismäärällä mitattuna. Viime vuosina Suomi on velkaantunut nopeammin kuin koskaan ennen. Sinäkin olet velkaantuneempi kuin koskaan ennen. Suomen maksama korko nousee ennen pitkää  niin sinunkin lainojesi korko. Yhä suurempi osa veroistasi menee velan korkojen maksuun eikä enää hyvinvoinnin rakentamiseen. Suomen huoltosuhde heikkenee nopeasti, ja maksajia on yhä vähemmän. Kuinka kauan tällainen meno voi jatkua?



Elintasosi on lainaa. Suomen valtio ahmii velkaa ennätysmäärin pitääkseen sinut tyytyväisenä, koska sinä voit äänestää seuraavissa vaaleissa. Hallitus ja oppositio kuvittelevat, että sinä haluat kaiken tässä ja nyt, etkä välitä huomisesta. Kun valtio tuhlaa yli varojensa, sitä kutsutaan kauniisti elvytykseksi. Suomen velkaa lyhentävät  jos pystyvät  tulevat sukupolvet, koska ne eivät voi äänestää seuraavissa vaaleissa. Heiltä ei ole kysytty mitään. Jokainen suomalainen saa syntyessään 170 euron arvoisen äitiyspakkauksen ja reilut 19 000 euroa valtion velkaa  sekä kotikunnan velat siihen päälle. Fiksua ja vastuullista? Keväällä 2009 Suomen valtion velka oli 53 miljardia euroa. Muutos on ollut dramaattinen. Ylivelkaantunut valtio menettää vähitellen itsenäisyytensä. Sen menoista päättävät muut ja sen tulot valuvat muille. Haluaako tai pystyykö Suomi katkaisemaan velkakierteensä?

Ne poliitikot, jotka velkaantumisesta päättävät, eivät ole enää vastaamassa, kun velat on maksettava. Sillä aikaa kun luit tämän, reilussa minuutissa, Suomen velka kasvoi muutamalla tuhannella eurolla. Näin valtiovarainministeriö kuvaa valtionvelan tähänastista kehitystä (tumma viiva kuvaa velan määrää prosentteina suhteessa bruttokansantuotteeseen, pylväs taas velan määrää miljardeina euroina):



€ € € € € € € € € € € Sivun tarkoituksena on kiinnittää huomiota Suomen velkaantumiseen ja havainnollistaa velan kasvuvauhtia. Voit ottaa yhteyttä ja osallistua Suomen velkaantumista käsittelevään keskusteluun Facebook-ryhmässä Velkakello. Valtion velka ei käytännössä kasva tasaisesti, mutta Velkakello.fi on laskenut velan keskimääräisen kasvunopeuden Valtiokonttorin ja Valtiovarainministeriön tietojen perusteella. Tuorein Velkakellon vauhdin kalibrointi ja tuorein VM:n ennuste 2.2.2020, sekä tuorein graafinen esitys 30.1.2020. © Mika Mäkeläinen 2010-2020